**TRGOVAČKI SUD U ZAGREBU**

**Zagreb, Trg Johna Fitzgeralda Kennedyja 11**

**Razdjel: 109 MINISTARSTVO PRAVOSUĐA I UPRAVE**

**Glava 70: 10970 Trgovački sud u Zagrebu**

**Aktivnost:** A639000 Vođenje sudskih postupaka iz nadležnosti trgovačkih sudova

**OBRAZLOŽENJE POSEBNOG DIJELA FINANCIJSKOG PLANA**

**Obrazloženje financijskog plana i postupka izračuna**

**Rashodi poslovanja**

1. **rashodi za zaposlene**

U okviru ukupnog financijskog plana najveći dio rashoda se odnosi na rashode za plaće i doprinose koji iznose 6.839.509,00 EUR odnosno čine 89% ukupnog financijskog plana za razdoblje 2024. do 2026. godine.

Postupak izračuna plaća i doprinosa za razdoblje 2024. do 2026:

Rashodi za plaće i doprinose su izračunati temeljem broja zaposlenih na dan 31.8.2023.

Na dan 31.8.2023. godine je zaposleno: 53 dužnosnika, 211 službenika i 20 namještenika.

Bruto zadnje isplaćene plaće iznosi 463.142,63 EUR x 12 mjeseci = 5.557.711,56 EUR x minuli rad od 0,5% = 27.788,56 EUR., ukupno iznosi 5.585.500,11 EUR. U planu je novo zapošljavanje sudaca, službenika i namještenika. Za nova zapošljavanja je godišnje potrebno okvirno 122.995,89 EUR.

Ostali rashodi za zaposlene za 2024. iznose 201.013,00 EUR, za 2025. iznose 202.052,00 EUR te za 2026. iznose 200.630,00 EUR. Izračun se temelji na procjeni potrebnih sredstava u skladu s brojem zaposlenih i ugovorenim materijalnim pravima.

Okvirnim mjerilima za određivanje broja sudaca u sudovima i Rješenjem o određivanju broja sudaca u trgovačkim sudovima Ministarstva pravosuđa od 1. ožujka 2011., KLASA:700-04/10-01/1438, URBROJ: 514-02-01-11-4, određen je predsjednik suda i 64 suca (ukupno 65 sudaca).

Prekovremeni rad potreban je zbog smanjenog broja zaposlenika, periodičkog povećanja obujma poslova te nepredvidivih poslova iz nadležnosti sudovanja.

1. **materijalni rashodi**

Materijalni rashodi u okviru ukupnog financijskog plana iznose za:

* 2024. godinu, 11% odnosno 810.000,00 EUR.
* 2025. godinu, 11% odnosno 819.054,00 EUR
* 2026. godinu, 11% odnosno 840.774,00 EUR
* Naknade troškova zaposlenima

U 2024. godini, naknade troškova zaposlenima čine najveći trošak materijalnih rashoda, u iznosu od 255.000 EUR i čine 31% ukupnih materijalnih rashoda. U sklopu tih troškova najveći dio se odnosi na naknade za prijevoz, koja je izračunata za 2024., 2025. i 2026. godinu na temelju prosječne isplate svih naknada za 8 mjeseci 2023. godine.

Planirana sredstva za rashode za stručno usavršavanje u 2024. godini iznose 10.000 EUR, odnosno 0,1% ukupnih materijalnih rashoda.

U 2024. godini će biti potrebno osigurati tražena sredstva za stručno usavršavanje jer Trgovački sud u Zagrebu uz Stalnu službu u Karlovcu je najveći sud te vrste u zemlji s najvećim brojem sudaca i savjetnika te je nužno stručno usavršavanje kako bi se kvalitetno i stručno mogao obavljati posao određen Zakonom.

U 2025. i 2026. planirani rashodi za stručno usavršavanje ostaju isti kao i za 2024.

U 2024. godini, ukupni rashodi za materijal i energiju iznose 266.610 EUR i čine 33% ukupnih materijalnih rashoda .

Najveći udio rashoda unutar rashoda za materijal i energiju odnosi se na energiju te isti iznosi 142.000 EUR, odnosno 53% ukupnih rashoda za materijal i energiju. Rashodi su znatno uvećani zbog novonastalih troškova preseljenja na lokaciju : Kennedyev trg, na kojoj su troškovi plina uvelike uvećali rashode.

* Rashodi za usluge

U 2024. godini, ukupni rashodi za usluge iznose 280.020,00 EUR i čine 35% ukupnih materijalnih rashoda.

Najveći udio rashoda unutar rashoda za usluge odnosi se na usluge telefona, pošte i prijevoza, koji iznose 116.000,00 EUR, odnosno 14% ukupnih materijalnih rashoda, a 41% rashoda za usluge.

1. **financijski rashodi**

Ukupni financijski rashodi u okviru financijskog plana za

- 2024. godinu, iznose 4.860,00 EUR

- 2025. godinu, iznose 4.829,00 EUR

- 2026. godinu, iznose 4.236,00 EUR

Financijski rashodi se odnose na troškove bankarskih usluga i kamata za primljene zajmove.

**Rashodi za nabavu nefinancijske imovine**

Planirana je nabava uredske opreme zbog starosti opreme. Isto tako, u planu je pokretanje postupka nabave novog službenog vozila putem financijskog leasinga.

**Vlastiti prihodi izvor 31**

KORIŠTENJE VLASTITIH PRIHODA

Sukladno propisima kojima je uređeno proračunsko računovodstvo prihodi se uplaćuju u državni proračun.

(1) Vlastiti prihodi su prije svega namijenjeni za podmirenje rashoda povezanih s obavljanjem djelatnosti od kojih se ostvaruju vlastiti prihodi.

(2) Vlastiti prihodi koji se ostvaruju od naplate naknada za izdavanje sudskih akata, rasporediti će se u skladu sa Zakonom o izvršavanju državnog proračuna i to na način kako slijedi:

do 4% vlastitih prihoda koristit će se za podmirenje rashoda za nabavu papira za fotokopiranje

do 2% za rashode za nabavu tonera za fotokopirne aparate

do 2 % za rashode za energiju

(3) Iznosi ostvarenih vlastitih prihoda koji preostanu nakon podmirenja rashoda iz stavka 2. ovog članka koristi će se u okviru:

podskupine 322 - Rashodi za materijal i energiju

razreda 4 - Rashodi za nefinancijsku imovinu

Za 2024., 2025., i 2026. planirani su vlastiti prihodi u iznosu od 12.509,00 EUR.

**Ključne organizacijske promjene koje će utjecati na financijski plan u 2024. i projekcijama 2025.-2026.**

Trgovački sud u Zagrebu od 01. ožujka 2023. godine posluje na novim lokacijama : Kennedyev trg i Livadarski put što ima velik utjecaj na uvećanje rashoda za energiju i komunalne usluge.

 Predsjednik suda:

 Nino Radić